15. ΝΟΜΟΘΕΤ. ΔΙΑΤΑΓΜΑ υπ’ αριθ. 509 της 13/17 Απρ. 1970 (ΦΕΚ Α΄ 91) Περί τροποποιήσεως και συμπληρώσεως ενίων διατάξεων του Νόμ. 1880/51 «περί φορολογίας πλοίων» ως ούτος ισχύει σήμερον. Άρθρ.1-7.-(Περιελήφθησαν εις την κατωτ. κωδικοποίησιν Β.Δ. 800/1970). Άρθρ.8.-Επί εκποιήσεως ολοκλήρου ή ιδανικού μεριδίου πλοίου του παρόντος νόμου εις φυσικά ή νομικά πρόσωπα δεν επιβάλλονται οι κατά τας κειμένας διατάξεις φόρος μεταβιβάσεως και τέλη χαρτοσήμου και πάσης φύσεως τέλη ή δικαιώματα υπέρ τρίτων. Με την περίπτ. 17 του άρθρ. 4 Νόμ. 2459/18-19 Φεβρ. 1997, ΦΕΚ Α΄17, κατωτ. σελ. 194,729 καταργήθηκαν οι απαλλαγές από τα τέλη χαρτοσήμου που προβλέπονται από το άνω άρθρ. 8. Άρθρ.9.-1.Επί δωρεάς, συστάσεως προικός ή κληρονομίας αφορώσης εις πλοίον ή μερίδια επί πλοίου του παρόντος νόμου, δεν εφαρμόζεται η περί φορολογίας δωρεών, προικών ή κληρονομιών νομοθεσία, ουδέ οφείλεται ο υπό των οικείων διατάξεων προβλεπόμενος κατά περίπτωσιν φόρος. 2.Ομοίως δεν εφαρμόζεται η περί δωρεών, προικών ή κληρονομιών νομοθεσία, ουδέ οφείλεται ο υπό των οικείων διατάξεων προβλεπόμενος κατά περίπτωσιν φόρος και εις ην περίπτωσιν, πλοίον του παρόντος νόμου ανήκει εις ημεδαπήν ή αλλοδαπήν πάσης φύσεως Εταιρείαν, ασχολουμένην αποκλειστικώς με την εκμετάλλευσιν πλοίων, η δε δωρεά, προιξ ή κληρονομία αφορά εις μετοχάς ονομαστικάς ή μη ή πάσης φύσεως εταιρικά μερίδια επί του πλοίου. 3.Επ’ αμφοτέρων των περιπτώσεων των παρ. 1 και 2 του παρόντος άρθρου δεν οφείλεται φόρος και όταν η δωρεά, προιξ ή κληρονομία αναφέρεται: α)Εις το οφειλόμενον τίμημα πωληθέντος εν όλω ή εν μέρει πλοίου, β)εις οιανδήποτε απαίτησιν της πλοιοκτησίας (παρ. 1) ή της Εταιρείας (παρ. 2) κατά τρίτων, ανήκουσαν εις τον πλοιοκτήτην ή την Εταιρείαν και προερχομένην εκ της εκμεταλλεύσεως του πλοίου. Δια του εδάφ γ΄ της παρ. 1 του άρθρ. 29 Νόμ. 27/1975 (κατωτ. αριθ. 19) κατηργήθησαν αι ανωτέρω παρ. 1, 2 και 3. Παραμένουν εξαιρετικώς εν ισχύϊ, καθ’ ο μέρος αφορώσιν εις την απαλλαγήν εκ του φόρου κληρονομιών επί πλοίων, μετόχων ή μεριδίων ημεδαπών ή αλλοδαπών εταιρειών πλοιοκτητριών πλοίων, καλύπτουσαι εφεξής άπαντα τα άνω των 1500 κόρων ολικής χωρητικότητος πλοία. 4.Εις την φορολογικήν απαλλαγήν του παρόντος άρθρου ουδαμώς περιλαμβάνονται ακίνητα ή εμπράγματα δικαιώματα επί ακινήτων κειμένων εν Ελλάδι. 5.Αι διατάξεις του παρόντος άρθρου δεν εφαρμόζονται επί των πλοίων της κατηγορίας (β) του άρθρ. 1 του παρόντος. Άρθρ.10.-(Περιελήφθη εις το άρθρ. 9 της κατωτ. κωδικοποιήσεως Β.Δ. 800/1970). Άρθρ.11.-Κατά την κατάρτισιν των συμβάσεων και λοιπών πράξεων της παρ. 1 του άρθρ. 5 του Ν.Δ. 4419/1964, «περί τροποποιήσεως και συμπληρώσεως των διατάξεων του Νόμ. 1880/51 «περί φορολογίας πλοίων» δεν εφαρμόζεται το άρθρ. 42 του Ν.Δ. 3026/1954 «περί Κώδικος Δικηγόρων» εάν όμως παραστή κατ’ αυτήν δικηγόρος το ποσόν της δικηγορικής αμοιβής συμφωνείται ελευθέρως εντός των ορίων των καθοριζομένων δυνάμει της εκάστοτε ισχυούσης κοινής αποφάσεως των Υπουργών Συντονισμού, Δικαιοσύνης και Εμπορικής Ναυτιλίας. Άρθρ.12.-(Περιελήφθη εις την κατωτ. κωδικοποίησιν Β.Δ. 800/1970). Άρθρ.13.-Από της ενάρξεως της ισχύος του παρόντος νόμου καταργούνται αι κάτωθι διατάξεις του Νόμ. 1880/51, «περί φορολογίας των πλοίων» ως ούτος ετροποποιήθη και συνεπληρώθη μεταγενεστέρως, καθ’ όσον αφορά τα πλοία του άρθρ. 1 και 12 του παρόντος νόμου. α)Τα άρθρ. 9, 10, 11, 12, 13, 14, 15. β)Η παρ. 3 του άρθρ. 16, εφαρμοζομένων εφεξής των περί εισπράξεως Δημοσίων εσόδων διατάξεων. γ)Η παρ. 2 του άρθρ. 18. δ)Τα άρθρ. 20 και 21. ε)Πάσα ετέρα διάταξις αντικειμένη εις τας διατάξεις του παρόντος. Άρθρ.14.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως, εκτός αν άλλως ορίζεται εν αυτώ. 